
R E F E R A T

privind finantarea de la bugetul local a lucrarilor de amenajare a Bisericii Milennium - Parohia Romano- Catolica Timisoara II Fabric

 Prin adresele cu nr. SC2014-2120/29.01.2014 si SC2014-6653/14.03.2014 Parohia Romano-Catolica Timisoara II Fabric solicită sprijin financiar în vederea finalizarii lucrarilor de restaurare a acoperisului, ceea ce implica pentru anul 2014 schimbarea completa a invelitorilor din tigla solzi la Biserica Milennium, in valoare de 538.640 lei.

Pentru realizarea acestor lucrari s-a solicitat ca si contributie de la bugetul local suma de 200.000 lei, restul sumei provenind din ajutorul acordat de catre Guvernul Republicii Ungaria si aportul comunitatii romano-catolice locale.

Mentionam ca, în conformitate cu prevederile art. 3 alin. 3 din OG. nr 82/2001 privind stabilirea unor forme de sprijin financiar pentru unităţile de cult aparţinând cultelor religioase cunoscute din România:” De la bugetele locale se pot aloca fonduri pentru completarea fondurilor proprii, necesare pentru întreţinerea şi funcţionarea unităţilor de cult fără venituri sau cu venituri reduse, pentru construirea şi repararea lăcaşurilor de cult şi pentru conservarea şi întreţinerea bunurilor de patrimoniu aparţinând cultelor, precum şi pentru activităţile de asistenţă socială susţinute de acestea.”

 Solicitantul, Parohia Romano-Catolica Timisoara II Fabric, a transmis devizul estimativ al costurilor pentru realizarea acestor lucrari, contract de prestari servicii si executie in constructii nr. 1 si nr. 2/25.02.2014, contract de vanzare-cumparare nr. 88/24.02.2014, contract de vanzare-cumparare nr. 56344/10.03.2014 si nr. 56375/13.03.2014, precum si copii schite, fotografii cu starea actuala a imobilului si fotografii ale noului concept pentru Biserica Milennium.
             In bugetul local al Municipiului Timisoara pe anul 2014, s-a aprobat la cap. 67.02.’’ Cultura, recreere si religie’’, subcap.67.02.50.’’Alte servicii in domeniile culturii, recreerii si religiei’’ suma de 1.600.000 lei.( 675.000 lei din aceasta suma reprezinta restante de plata pentru finantari aprobate prin hotarari de consiliu local emise in anul 2013). Din aceasta valoare a fost cheltuita suma de 300.000 lei alocata prin hotarare de consiliu local, pentru finantarea unor lucrari la   Monumentul Rezistentei Anticomuniste din Banat, rezultand o suma disponibila de        625.000 lei.

Avand in vedere cele mentionate, propunem alocarea sumei de 200.000 lei din bugetul local, din subcap.67.02.50 "Alte servicii în domeniile culturii, recreerii şi religiei "  pentru amenajarea Bisericii Milennium - Parohiei Romano-Catolica Timisoara II Fabric, conform documentatiei tehnice a beneficiarului.


Justificarea şi decontarea cheltuielilor ocazionate de realizarea acestor lucrări se vor face numai pe baza de acte doveditoare, conform legii.
          Drept pentru care propunem comisiilor de specialitate din Consiliul Local proiectul de hotarare anexat.

